**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1220-2 /18**

**Podgorica, 29.08.2018. godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi Ane Ostojić novinarke DN Da br. UP II 07-30-1220-1/18 od 05.03.2018. godine izjavljene protiv akta Uprave za bezbjednost hrane, veterinu i fitosanitarne poslove broj 060-32/18-0104-2/2 od 12.02.2018. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 14.05.2018. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio akt po osnovu podnijetog zahtjeva za slobodan pristup informacijama Ane Ostojić br. 060-32/18-0104-2 od 09. 02. 2018. godine, u kojem se navodi da povodom pomenutog zahtjeva kojim se traže kopije dokumenata koje sadrže informacije o: nepravilnostima utvrđenih prilikom inspekcijskih kontrola izvršenih u periodu 1. jula 2017. do 1. februara 2018. godine u mesarama i marketima gdje se prodaje meso i mesni proizvodi na tržištu Crne Gore (sa konkretnim razlogom nepravilnosti, preduzetim mjerama, nazivom objekta i datumom kontrole); rezultatima kontrola mlijeka i mliječnih proizvoda, koje su izvršene u periodu 1. jula 2017. do 1. februara 2018. godine u mljekarama i marketima gdje se prodaju navedeni proizvodi. obavještava podnosioca zahtjeva da se na sajtu Uprave za bezbjednost hrane, veterinu i fitosanitarne poslove [www.ubh.gov.me](http://www.ubh.gov.me) u dijelu aktuelnosti objavljuju mjesečni izvještaji o radu inspekcijskih službi Uprave za bezbjednost hrane, veterinu i fitosanitarne poslove.

Protiv ovog akta u zakonskom roku podnosilac zahtjeva je uložio žalbu. U žalbi je navedeno da se rješenje pobija zbog nepotpuno i nepravilno utvrđenog činjeničnog stanja i pogrešne primjene materijalnog prava. U bitnom se navodi da se prvostepeni organ u svom obavještenju pozvao na član 26 Zakona o slobodnom pristupu informacijama i naveo da se tražene informacije nalaze u mjesečnim izvještajima koje objavljuje na svom sajtu nalaze u mjesečnim izvještajima koje objavljuje na svom sajtu. Navedeno nije tačno, s obzirom da se u izvještajima ne navode konkretni nazivi objekata u kojima su vršene kontrole, datumi kontrola, konkretne nepravilnosti utvrđenje u tim objektima, niti preduzete mjere za nepravilnosti utvrđene u konkretnim objektima. U izvještajima se navode samo podaci koji se odnose na broj kontolisan objekata i "najčešće nepravilnosti", te preduzete mjere, ali bez naziva objekata prema kojima su iste naložene ili preduzete. Zbog svega navedenog, žalilac predlažem da Agencija za zaštitu ličnih podataka sprovede postupak i naloži donošenje rješenja u skladu sa Zakonom.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kada utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana. Član 26 Zakona o slobodnom pristupu informacijama propisuje da organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Savjet Agencije je ispitujući zakonitost osporenog akta utvrdio da je prvostepeni organ pravilno primjenio materijalno pravo kao i potpuno i pravilno utvrdio činjenično stanje. Naime, prvostepeni organ je u skladu sa zakonom obavijestio podnosioca zahtjeva da se na sajtu [www.ubh.gov.me](http://www.ubh.gov.me) u dijelu aktuelnosti objavljuju mjesečni izvještaji o radu inspekcijskih službi Uprave za bezbjednost hrane, veterinu i fitosanitarne poslove. Savjet Agencije nalazi da sa iznijetih razloga žalbu treba odbiti kao neosnovanu. Savjet Agencije nalazi u postupku preispitivanja zakonitosti osporenog akta istim nijesu povrijeđene odredbe Zakona o upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**